אמלאש (חבל ארץ)

חבל אמלאש (ברומנית:Țara Amlașului, בהונגרית:Omlás או Omlási hűbérbirtok.בגרמנית:Hamlescher) הוא חבל ארץ קטן בדרום טרנסילבניה, שהשטרע בבקעת סלישטה ממערב לעיר סיביו, כיום ברומניה..הוא היה בימי הביניים במאות ה-15-14, פייף שהשתייך למלכי הונגריה והועבר באופן מסורתי למשך יותר ממאה שנה לשליטת השליטים (נסיכים או ווייבודים של ולאכיה במסגרת יחסי החסות ביניהם למלכי הונגריה.
התיעוד הראשון לשליטת האזור על ידי ולאכיה נשאר מ-1366 מימי השליט ולדיסלב הראשון. חבל אמלאש נשאר בשליטת ולאכיה עד 1467 כשסופח סופית לממלכת הונגריה.

השם  
שם החבל נגזר כנראה מהמילה ההונגרית omlás שמשמעותה "קריסה"
"התמוטטות" או "חורבה".

גאוגרפיה

עמדה גאוגרפית 
חבל אמלאש נמצא בדרום טרנסילבניה, בבקעת סלישטה בין הרי צ'ינדרל ולוטרו מחד למישורים יותר צפוניים.
שטח ודמוגרפיה
שטח החבל הוא כ-120 קמ"ר
יש בו שבעה כפרים רומניים וגרמנים (סקסוניים טרנסילבניים):אציליו, אמלאש (או אמנאש), (בירת החבל, כיום חלק מהעיר סלישטה), קקובה סיביולוי (כיום פנטנלה), גאלש, אורלאט, סצ'ל, סלישטה (בירת החבל אחרי אמלאש, כיום עיר), סיביאל, טילישקה.
200px|ממוזער|שמאל|הכנסייה האורתודוקסית הרומנית "העלייה השמיימה" בסלישטה

היסטוריה 
בשנים 1161-1141 מלך הונגריה גזה השני הביא לאזור מתיישבים גרמנים, שנקראו סקסונים טרנסילבנים, לצורך שמירת הספר. ב-1241 סבל האזור ויישוביו הרס רב בעקבות פלישת המונגולים ("טטרים").
התיעוד הראשון של החבל אמלאש נכתב ב-1309 והוא קשור לתביעה משפטית של כומר פרוך בשם אלהלמוס מאמלאש ואחרים נגד ה"קפיטול" של הבישופות הקתולית של אלבה יוליה בנוגע לתשלום המעשר הכנסייתי.

בגלל משקל האוכלוסייה הרומנית עוד משנת 1222 נחשב חבל אמלאש יחד עם חבל פגראש ואזור סיביו ל"ארץ הרומנים" - Terra Blachorum.

חבל אמלאש היה במאות ה-15-14, פייף שהשתייך למלכי הונגריה והועבר באופן מסורתי למשך יותר ממאה שנה לשליטת השליטים (נסיכים או ווייבודים של ולאכיה במסגרת יחסי החסות ביניהם למלכי הונגריה. הוא נחשב מעין דוכסות ועם תאריהם של שליטי ולאכיה באותה תקופה צויין גם זה "דוכס אמלאש" או "לפי המינוח ההונגרי "הרצג אמלאש".

התיעוד הראשון לשליטת אמלאש על ידי ולאכיה נשאר מ-1366 מימי השליט ולדיסלב הראשון.
ב-1366 התפייס מלך הונגריה, לאיוש הראשון לבית אנז'ו עם השליט ולדיסלב הראשון. ולדיסלב שהוכר כווייבוד בן חסות של מלך הונגריה
(voivoda noster transalpinus) (כלומר "הוויבוד שלנו מעבר להרים") קיבל רשמית מהמלך את אחוזותיו בפגראש, ובאמלאש וכמו כן בבאנות סוורין.
ב-1383 העניק מלך הונגריה את הפייף אמלאש לבישוף טרנסילבניה, גובלינוס, שהיה ממוצא סקסוני טרנסילבני.מחו נגד מחווה זו יורשי הרוזנים מטלמאצ'ו אך ללא הצלחה.

אולם כבר ב-1387 קרא לעצמו שליט ולאכיה מירצ'ה הזקן גם "הרצג של אמלאש ופגראש". ב-1428 ידוע בחבל אמלאש נמנה עם אחוזותיו של השליט הולאכי דן השני.
ב-1452 קבל השליט ולדיסלב השני על כך שיאנוש הוניאדי רצה לגזול ממנו את חבלי פגראש ואמלאש.
טוענים לכתר ולאכיה כמו דן השלישי וולאד הנזיר ישבו זמן מה באמלאש. ב-1460 יזם השליט ולאד צפש פעולת עונשין בפייץ אמלאש נגד פקידים מקומיים שתמכו ביריבו, דן השלישי.
ב-1469 אחרי שוולאכיה נכללה באזור ההשפעה של האימפריה העות'מאנית הוציא מלך הונגריה מתיאש הוניאדי צו שסיפח את חבל אנמלאש ל"כס הסקסוני של הרמנשטאט" (סיביו) במסגרת ממלכת הונגריה.
ידוע שב-1483-1478 שימש הפייף אמלאש יחד עם פגראש בויאר רומני המקומי בשם אודרישטה.
ב-1483 העניק המלך מתיאש מחדש את הפייף לכס הסקסוני של הרמנשטאט (סיביו). החל מ-1483 שילם חבל אמלאש את המסים יחס עם כס סקסוני זה.
200px|ממוזער|שמאל|הרחוב הראשי באמלאש עם הכנסייה הלותרנית מהמאה ה-19

לקריאה נוספת
Ion Horaţiu Pavel, Ţara Amlaşului. Studiu de geografie regională, 341 pagini, Editura Presa Universitară Clujeană, 2012, 
Franz Zimmermann, Carl Werner, Urkundenbuch zur Geschichte der Deutschen in Siebenbürgen, vol. I (1191-1342), Hermannstadt [Sibiu], 
1892, 291.

קישורים חיצוניים
חבל אמלאש באתר metrolin הרומני חבלי ארץ רומנים בימי הביניים

הערות שוליים

קטגוריה:רומניה: חבלי ארץ
קטגוריה:רומניה: היסטוריה
קטגוריה:טרנסילבניה: היסטוריה
קטגוריה:סקסונים טרנסילבנים
קטגוריה:הונגריה: ימי הביניים